SNNP โชว์ฟอร์มเข้า sSET รอบใหม่ ดีเดย์ 1 ก.ค. ย้ำยอดขายปีนี้ 5 พันลบ.
SNNP โชว์ฟอร์มเด่น เข้าคำนวณดัชนี sSET รอบใหม่ มีผล 1 ก.ค.นี้ แย้มผลงานไตรมาส 2 โตแกร่ง ดันยอดขายทั้งปี 65 แตะ 5 พันลบ.
SNNP โชว์ฟอร์มเด่น เข้าคำนวณดัชนี sSET รอบใหม่ มีผล 1 ก.ค.นี้ แย้มผลงานไตรมาส 2 โตแกร่ง ดันยอดขายทั้งปี 65 แตะ 5 พันลบ.
29 มิ.ย. 2565

นายวิโรจน์ วชิรเดชกุล รองกรรมการผู้จัดการอาวุโสสายงานธุรกิจในประเทศ บริษัท ศรีนานาพร มาร์เก็ตติ้ง จำกัด (มหาชน) หรือ SNNP เปิดเผยหลังบริษัทฯ ได้รับคัดเลือกเป็นหลักทรัพย์เข้าคำนวณดัชนี sSET ว่ามั่นใจว่าปีนี้จะสามารถผลักดันรายได้ให้เติบโตตามเป้า โดยการเข้าคำนวณดัชนี sSET จะมีผลวันที่ 1 ก.ค.นี้
สำหรับ SNNP เป็นผู้นำผลิตภัณฑ์เครื่องดื่ม และขนมขบเคี้ยว เช่น เยลลี่พร้อมดื่มและเยลลี่คาราจีแนน ภายใต้ตราสินค้าเจเล่ ปลาหมึกอบ ปลาหมึกเส้น และปลาเส้น ภายใต้ตราสินค้าเบนโตะ และขนมขึ้นรูปและขนมปังแท่งภายใต้ตราสินค้าดอกบัว โลตัส เป็นต้น
ส่วนแนวโน้มผลการดำเนินงานในไตรมาส 2/2565 คาดว่าจะเติบโตอย่างแข็งแกร่ง เนื่องจากเป็นช่วงไฮซีซันในการขายสินค้าของบริษัทฯ และมีดีมานด์ความต้องการสูงจากกลุ่มผู้บริโภค ประกอบกับการขยายช่องทางในตลาดต่างประเทศ โดยคาดว่ายอดขายในปี 2565 จะแตะที่ระดับ 5,000 ล้านบาท